পৃথিবীর এই সবুজ উদ্যানে যুগ যুগে আগমন ঘটে কিছু মহামনীষীর। যারা নিভৃতে-নীরবে দীন ও ইসলামের খিদমতে নিজেকে নিয়োজিত রাখেন। যাদের পদচারণা দেশের সীমানা পেরিয়ে বহির্বিশ্বকে করে রাখে মুখরিত। যাদের শ্রম ও মেহনত মানুষকে করে অনুপ্রাণিত। আন্দোলিত। পচারপটুতার মহা উৎসবে যারা থাকেন প্রচারবিমুখ। সেই পথের এক নিভৃতচারী ছদর সাহেব রহ. ও শায়খুল হাদিস-এর øেহধন্য আল্লামা সিদ্দীকুর রহমান রহ.। বহুগুণের আধার সাদামাটা জীবনযাপনে অভ্যস্থ  আল্লামা সিদ্দীকুর রহমান রহ. গত ২২ জানুয়ারি শুক্রবার দিবাগত রাত সাড়ে বারোটায় মহাখালীর বক্ষব্যাধি হাসপাতালে ইন্তেকাল করেন। ইন্না লিল্লহি ওয়া ইন্না ইলাইহি রাজিয়ুন। এর কিছুদিন আগে ৮ ডিসেম্বর ২০১০ ইং বেলা এগারটায় ইন্তেকাল করেন দারুল উলুম দেওবন্দের মুহতামিম আল্লামা মারগুবুর রহমান রহ.। তার ইন্তেকালের ৪০ দিনের মাথায় ইন্তেকাল করলেন দারুল উলুম দেওবন্দের এই রুহানী সন্তান। ঘন ঘন হক্কানী আলেমের বিদায়ে মুসলমান হয়ে পড়ছে নেতৃত্বশূন্য।